**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/5825-8/2020.

**45/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**A tiszavasvári 0246/2 hrsz-ú önkormányzati ingatlan haszonbérbe adásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

**Megállapítom** a tiszavasvári **0246/2 hrsz-ú**, szántó, erdő művelési ágú önkormányzati ingatlan haszonbérbe adása miatt 2020. március 27-én megtartott nyilvános licittárgyalás **eredményét**, mely szerint a licittárgyaláson érvényes pályázatot benyújtó **Dancsné Orosz Katalin 4440 Tiszavasvári, Zrínyi u. 29.** sz. alatti lakos adta a legmagasabb haszonbérleti díjra, azaz **63.000** **Ft/ha/év + ÁFA-ra** vonatkozó ajánlatot**.**

Az Önkormányzat a licittárgyaláson legmagasabb haszonbérleti díjat ajánló pályázóval, azaz **Dancsné Orosz Katalin 4440 Tiszavasvári, Zrínyi u. 29. sz. alatti lakossal köt haszonbérleti szerződést**, a határozat mellékletében található haszonbérleti szerződés szerint.

Az ingatlan bérlete után 2020. évben fizetendő haszonbérleti díj 63.000 Ft/ha/év + ÁFA.

Amennyiben a pályázóval nem jön létre érvényes szerződés az ajánlattól számított 30 napon belül, akkor az ingatlan hasznosításáról ismét döntést kell hozni a Képviselő-testületnek vagy amennyiben a veszélyhelyzet fennáll, úgy az átruházott hatáskörben eljárónak.

**INDOKOLÁS**

Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: Vagyonrendelet) 5. mellékletében található versenyeztetési szabályzat 6.2 pontja értelmében a licittárgyalásos pályáztatási eljárás esetén a pályázat a pályázati határidő leteltét követő első Pénzügyi és Ügyrendi Bizottsági ülésen kerül felbontásra, ekkor dönt a Pénzügyi és Ügyrendi Bizottság a pályázat érvényessége kérdésében és lefolytatja a licittárgyalást.

A Vagyonrendelet 5. melléklet 8.11. pontja értelmében a licittárgyalás eredményének megállapítása – a licittárgyalást követő soron következő képviselő-testületi ülésen, ha ez nem lehetséges legkésőbb a licittárgyalást követő 45 napon belül megtartott képviselő-testületi ülésen - az adott vagyontárgy tekintetében a kiíró hatáskörébe tartozik.

A Pénzügyi és Ügyrendi Bizottság 2020. március 27-én megtartott ülésén lebonyolította a tiszavasvári 0246/2 hrsz-ú ingatlan haszonbérletére vonatkozó licittárgyalást, melynek eredményeként Dancsné Orosz Katalin 4440 Tiszavasvári, Zrínyi u. 29. sz. alatti lakos, mint érvényes pályázó adta a legmagasabb haszonbérleti díj ajánlatot, azaz 63.000 Ft/ha/év + ÁFA összeget.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. március 31.

 **Szőke Zoltán**

 **polgármester**

45/2020. PM. határozat melléklete

HASZONBÉRLETI SZERZŐDÉS

mely létrejött a 45/2020. PM. határozata alapján egyrészről

**Tiszavasvári Város Önkormányzata**

Székhelye: Tiszavasvári, Városháza tér 4.

Adószám: 15732468-2-15

Számlaszám: 11744144-15404761

Képviselője: Szőke Zoltán polgármester,

mint haszonbérbe adó (továbbiakban: Bérbeadó), másrészről

**Dancsné Orosz Katalin**

szül.helye, ideje: …

 anyja neve: …

adóazonosító: ....

sz.ig.szám: …

állampolgárság: …

**földműves nyilvántartásba vételi**

**határozat szám: …**

MAK tagsági azonosító száma: …

címe:4440 Tiszavasvári, Zrínyi u. 29.

mint haszonbérlő (továbbiakban Bérlő)között a következő feltételek szerint:

1. **Haszonbérlet tárgya:**

Bérbeadó haszonbérbe adja, a Bérlő pedig haszonbérbe veszi a Bérbeadó 1/1 tulajdoni hányadban tulajdonát képező külterületi tiszavasvári **0246/2 helyrajzi számú**, szántó, erdő megnevezésű **4,1561 ha** nagyságú 54.07 Ak értékű ingatlant.

1. **Haszonbérlet időtartama:**

A haszonbérleti szerződés 5 évre jön létre.

A haszonbérlet kezdete: …………………..

A haszonbérlet vége: ……………………

1. **Haszonbérleti díj**:

Bérlő **63.000 Ft/ha/év+ÁFA, azaz 80.010 Ft/ha/év** haszonbérleti díjat számla ellenében készpénzben vagy banki átutalással egy összegben köteles Tiszavasvári Város Önkormányzata 11744144-15404761 számú számlájára megfizetni a Bérbeadó által kiállított számlán szereplő fizetési határidőig.

Bérbeadó fenntartja a jogát, hogy kétévente a haszonbérleti díj mértékét felülvizsgálja és a KSH által közzétett adatok alapján, a tárgyév január hónapban közzétett előző évre vonatkozó átlagos infláció mértékével megemelheti.

1. **Bérlő köteles:**
* a szerződés tárgyát képező ingatlant művelési ágának megfelelően rendeltetésszerűen használni;
* az ingatlant a jó gazda gondosságával szakszerűen megművelni;
* ennek keretében mindenkor gondoskodni az ingatlan, illetve az ingatlan melletti út, mezsgye gyommentesítéséről, különös figyelmet fordítva a parlagfű irtásra;
* a haszonbérlet megszűnésekor az ingatlant a Bérbeadó rendelkezésére bocsátani úgy, hogy azt további munkálatok elvégzése nélkül lehessen rendeltetésének megfelelően hasznosítani;
* az ingatlant saját maga használni, annak használatát másnak nem engedheti át, művelési ágát nem változtathatja meg;
* a rendes gazdálkodás szabályainak megfelelően gondoskodni arról, hogy az ingatlan termőképesség megmaradjon.
1. **Bérlő jogosult** jelen szerződés alapján:
* a haszonbérlet tárgyát képező földterületet használni, annak hasznait szedni;
* a földalapú támogatásra.
1. A **haszonbérleti szerződés megszűnik**:

6.1. A haszonbérlet lejártával, a lejárat napján.

6.2. A szerződő felek közös megegyezésével bármikor megszüntethető a szerződő felek által meghatározott napon. A megegyezést írásba kell foglalni.

1. A Bérbeadót megilleti az **azonnali hatályú felmondás joga** akkor, ha az ingatlanokra valamilyen önkormányzati érdekből szüksége lenne.
2. A Bérbeadó haszonbérleti szerződést **azonnali hatályú felmondással írásban felmondhatja**, ha a Bérlő:
* az írásban közölt felhívás ellenére nem tesz eleget a hasznosítási kötelezettségének vagy olyan gazdálkodást folytat, amely súlyosan veszélyezteti a föld termőképességét;
* az ingatlan használatát másnak átengedte;
* az ingatlant a szerződésben foglalt céltól eltérően használja;
* az ingatlan rendeltetését, vagy művelési ágát a Bérbeadó hozzájárulása nélkül változtatta meg;
* az ingatlant a termőföld védelméről szóló törvényben meghatározottak szerint más célra hasznosította;
* a természetvédelmi jogszabályok, vagy a természetvédelmi hatóság előírásaitól eltérő, ill. természeti terület állagát, vagy állapotát kedvezőtlenül befolyásoló tevékenységet folytat.
* az ingatlanon a Bérbeadó hozzájárulása nélkül bármilyen létesítményt helyez el, vagy a rendes gazdálkodás körét meghaladóan végzett beruházást;
* a haszonbérleti díjat vagy a földdel kapcsolatos terheket a lejárat után, írásban közölt felszólítás ellenére, a felszólítás közlésétől számított 15 napon belül sem fizeti meg;
1. **Bérlő** a mező- és erdőgazdasági földek forgalmáról szóló 2013. évi CXXII. törvény (továbbiakban: Földforgalmi tv.), valamint a Földforgalmi törvénnyel összefüggő egyes rendelkezésekről és átmeneti szabályokról szóló 2013. évi. CCXII. törvény alapján az **alábbiak nyilatkozatokat teszi**:
* **a Földforgalmi törvény alapján előhaszonbérleti jog illeti meg a Földforgalmi tv. …§ …pontja alapján, mint ....földművest, valamint …..;**
* megfelel a Földforgalmi törvény szerinti földművesre vonatkozó feltételeknek;
* nincs jogerősen megállapított és fennálló földhasználati díjtartozása;
* a szerződésben megjelölt föld használatát másnak nem engedi át, azt maga használja;
* a szerződés időtartama alatt a szerződésben megjelölt földön eleget tesz a földhasználati kötelezettségének;
* vállalja, hogy a haszonbérleti szerződés időtartama alatt megfelel a Földforgalmi tv. 40. § (1) – (4) bekezdésében, valamint a 41. §-ban foglalt feltételeknek;
* a szerződés tárgyát képező föld haszonbérbe vételével a már birtokában lévő föld területnagysága nem haladja meg a Földforgalmi tv. szerinti birtokmaximumot.
	+ elfogadja és tudomásul veszi, hogy ha utóellenőrzés során jogerősen megállapítják a birtokmaximumra vonatkozó előbbi nyilatkozat valótlanságát, akkor az megalapozza a büntetőjogi felelősségre vonását, valamint a haszonbérleti szerződés tárgyát képező földhasználata után a jogsértő állapot fennállása alatt részére folyósított költségvetési vagy Európai Uniós támogatás visszafizetését.

10.1. Bérbeadó nyilatkozik arról, hogy:

* + jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.
	+ a Bérlő jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli, továbbá a kapcsolattartásra szolgáló adataikkal kizárólag a kapcsolattartás céljából rendelkezik.
	+ Az adatok kizárólag jogszabályban és belső szabályzatban meghatározott irattárazási ideig tárolhatók.

10.2. Bérlőnek joga van bármikor kérelmezni a Bérbeadótól a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Bérlő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

E szerződésben nem rögzített kérdésekben a mező- és erdőgazdasági földek forgalmáról szóló 2013. évi CXXII. törvény, a mező- és erdőgazdasági földek forgalmáról szóló 2013. évi CXXII. törvénnyel összefüggő egyes rendelkezésekről és átmeneti szabályokról szóló 2013. évi. CCXII. törvény (továbbiakban: Fétv.), a Ptk. és az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: Vagyonrendelet) rendelkezéseit kell alkalmazni.

Tiszavasvári, 2020….

 **Tiszavasvári Város Önkormányzata Dancsné Orosz Katalin**

 *haszonbérbe adó haszonbérlő*

 **képv.: Szőke Zoltán polgármester**

**a 0246/2 hrsz-ú ingatlanra kötött haszonbérleti szerződés melléklete**

